Datum: 16. 8. 2021

**VABILO**

**NA NEFORMALNO SREČANJE MINISTROV IN MINISTRIC ZA KMETIJSTVO**

Spoštovani,

vabimo vas na neformalno srečanje ministrov in ministric za kmetijstvo, ki bo **6. in 7. septembra 2021** v Kongresnem centru na Brdu pri Kranju in bo posvečeno **krepitvi dialoga med urbanimi in ruralnimi območji.**

**Prvi dan srečanja, 6. september,** bo namenjen predstavitvi primerov dobrih praks na področju kmetijstva. Obiskali bodo vzgojno-izobraževalni zavod Grm Novo mesto – center biotehnike in turizma, kjer izvajajo izobraževalne programe o pomenu prehranske verige s poudarkom na varovanju narave in okolja ter turistični ponudbi. Je izobraževalno in razvojno jedro biotehnike, ki sooblikuje gospodarski in kulturni razvoj regije, tako podeželja kot urbanih naselij. Sledil bo ogled Evrosada, ki velja za vodilnega slovenskega pridelovalca sadja, zlasti jabolk, hrušk, breskev in jagod najvišje kakovosti. Z idejo povezati lokalne ponudnike, je podjetje odprlo t.i. Evrosadovo tržnico, ki ponuja izdelke lastne pridelave in pridelave lokalnih pridelovalcev.

**Drugi dan srečanja, 7. september,** na katerem bo prisoten komisar za kmetijstvo Janusz Wojciechowski, bo posvečen razpravi o krepitvi dialoga med urbanimi in ruralnimi območji. Slednje je pomembno če želimo obrniti negativne trende, ki vplivajo na ruralna območja, med temi depopulacijo, staranje prebivalstva in manjšo privlačnost območij kot prostora za življenje in delo zaradi slabšanja infrastrukture ter povezljivosti. Ministri bodo govorili o vlogi podeželja v družbi in izzivih, s katerimi se podeželje v tem procesu sooča. Razpravljali bodo o trendih, ki bodo v bodoče opredeljevali podeželje ter izmenjali mnenja o tem, kako posamezne države članice vidijo sobivanje med mestom in podeželjem in kako rešujejo ključne izzive sobivanja.

**Na novinarski konferenci v torek, 7. septembra, ob 13.00,** bosta o krepitvi dialoga med urbanim in ruralnim območjem govorila predsedujoči svetu za kmetijstvo in ribištvo, minister za kmetijstvo, gozdarstvo in prehrano **dr. Jože Podgoršek** in evropski komisar za kmetijstvo **Janusz Wojciechowski**.

Na novinarski konferenci bo **možno sodelovati tudi prek platforme Zoom**. Interes za sodelovanje na daljavo sporočite na Urad vlade za komuniciranje, na e-naslov **info.ukom@gov.si, najkasneje do ponedeljka, 6. septembra do 12. ure (ime, priimek, medij, e-naslov**), in vam bomo posredovali povezavo za sodelovanje na novinarski konferenci.

***Informacije za akreditacijo in prijavo na dogodek*** *- ROK do ponedeljka, 30. avgusta 2021, do 24. ure*

Za udeležbo na dogodku potrebujete **MEDIJSKO AKREDITACIJO**. Zahtevek za stalno medijsko akreditacijo oddate ob registraciji v spletni akreditacijski center slovenskega predsedovanja na [**tem spletnem naslovu**](https://dogodki.vlada.si/)**. Po potrditvi stalne akreditacije** se morate na dogodek, ki se ga želite udeležiti, **še** **PRIJAVITI.** Prijavo na dogodek lahko opravite [**tukaj**](https://dogodki.vlada.si/moj-racun-prijava-na-dogodek-mediji?eventid=65)**.**

**Akreditacijske priponke** lahko prevzamete na pultu za akreditacije medijev ob vhodu v Kongresni center Brdo (objekt Vrtnarija), **v torek, 7. septembra, med 7.00 in 15.00 uro.**

***Dostop do Kongresnega centra Brdo***

Dogodka v Kongresnem centru Brdo se lahko udeležijo le **osebe, ki izpolnjujejo pogoje sheme PCT** (preboleli, cepljeni, testirani – HAGT ali PCR test, ki ni starejši od 48/72 ur). Novinarji morajo imeti ob sebi ves čas trajanja dogodka veljavno potrdilo o izpolnjevanju enega izmed navedenih pogojev.

***Spremljanje dogodka v živo***

**Prenos v živo z novinarskih konferenc** je na voljo na [spletnem mestu slovenskega predsedovanja](https://slovenian-presidency.consilium.europa.eu/sl/dogodki/neformalno-srecanje-ministrov-in-ministric-za-kmetijstvo-05-07-09/) in na uradnih profilih predsedovanja na družbenih omrežjih [Twitter](https://twitter.com/EU2021SI) in [Facebook](https://www.facebook.com/eu2021si) ter na kanalu [Europe by Satellite (EbS+)](https://audiovisual.ec.europa.eu/en/ebs/live/2). **Prenos door-step izjav** je možno spremljati na uradnih profilih slovenskega predsedovanja na družbenih omrežjih [Twitter](https://twitter.com/EU2021SI) in [Facebook](https://www.facebook.com/eu2021si), na družbenih omrežjih Ministrstva za kmetijstvo [Twitter](https://twitter.com/MKGP_RS) in [Facebook](https://www.facebook.com/mkgpRS) ter na kanalu [Europe by Satellite (EbS+)](https://audiovisual.ec.europa.eu/en/ebs/live/2).

V priponki vam pošiljamo medijski program in logistične informacije.

Vljudno vabljeni!

 Luka Kočevar

 uradni govorec MKGP